Na podlagi Proračuna Občine Žirovnica za leto 2025, župan Občine Žirovnica objavlja

Javni razpis za sofinanciranje okroglih obletnic društev iz proračuna občine Žirovnica

za leto 2025

**1. Naročnik javnega razpisa:** Občina Žirovnica, Breznica 3, 4274 Žirovnica

**2. Predmet javnega razpisa** so aktivnosti ob praznovanju okroglih obletnic društev, med katere sodijo organizacije osrednjih prireditev in ostalih dogodkov, izdaje zbornikov, brošur ter zvočnih zapisov ter ostale aktivnosti neposredno povezane s praznovanjem okrogle obletnice društva.

Predmet sofinanciranja niso investicijski stroški oziroma nakupi opreme in drobnega inventarja.

**3. Na razpisu lahko sodelujejo** naslednji izvajalci programov oziroma projektov:

* pravne osebe, organizirane v obliki društev, klubov, zvez, združen, ki imajo sedež na območju občine Žirovnica in katerih dejavnost je nepridobitnega značaja.

Na razpisu ne morejo sodelovati:

* vlagatelji, ki so za prijavljene aktivnosti, ki so predmet javnega razpisa že prejeli sredstva na drugih razpisih Občine Žirovnica;
* gospodarske družbe, samostojni podjetniki posamezniki, povezane osebe, gospodarska interesna združenja, podružnice tujih podjetij in druge osebe po Zakonu o gospodarskih družbah ter vsi ostali subjekti, katerih dejavnost je pridobitnega značaja.

**4. Pogoji katere morajo izpolnjevati vlagatelji:**

* da imajo sedež na območju občine Žirovnica in izvajajo programe oziroma projekte, ki se pretežno odvijajo na območju občine Žirovnica;
* da imajo najmanj 20 aktivnih članov s stalnim prebivališčem v Občini Žirovnica;
* da aktivnosti ob okrogli obletnica društva, ki so predmet prijave na javni razpis, niso bile sofinancirane iz proračuna Občine Žirovnica 2024 in tudi ne bodo prijavljene na katerikoli drugi javni razpis Občine Žirovnica za leto 2024;
* da ima aktivnost, ki je predmet prijave jasno konstrukcijo prihodkov in odhodkov ter zagotovljene tudi druge (neproračunske) vire financiranja;
* da imajo poravnane vse morebitne zapadle finančne obveznosti do občine,
* da v skladu z drugim odstavkom 35. člena Zakona o integriteti in preprečevanju korupcije (Uradni list RS, št. 69/11-UPB2 in 158/20) neposredno odgovorna oseba za vodenje poslov, zastopanje ali zakonito poslovanje društva ni funkcionar Občine Žirovnica ali družinski član tega funkcionarja. Funkcionar ali njegov družinski član je lahko zgolj član društva ali član organa društva, ki ni neposredno odgovoren za vodenje in zastopanje društva v pravnem prometu.

**5. Merila za vrednotenje:**

|  |  |
| --- | --- |
| število članov društva | št. točk |
| do 25 članov | 1 |
| od 26 do 100 članov | 2 |
| od 101 do 250 članov | 3 |
| od 251 do 500 članov | 4 |
| nad 500 članov | 5 |
| vrsta obletnice | št. točk |
| do 40 letnice | 1 |
| od 50 letnice do 90 letnice | 2 |
| 100 letnica ali več | 3 |

Vrednost točke določi komisija glede na število in vrsto prijav. Vrednost točke ne more biti višja od 1.000 EUR.

**7. Vrednost sredstev javnega razpisa** je **7.000 EUR**

**8. Rok za porabo sredstev**: Sofinancirajo se projekti, ki se bodo izvedli v letu 2025, in sicer najkasneje do 1.12.2025.

**9. Rok** **za prijavo na razpis** je 03.03.2025**.**

**10. Razpisna dokumentacija** je objavljena na spletnem naslovu: [www.zirovnica.si](http://www.zirovnica.si). Prijave morajo biti izpolnjena izključno na obrazcu, ki je del razpisne dokumentacije in poslane na naslov: Občina Žirovnica, Breznica 3, 4274 Žirovnica, s pripisom »ne odpiraj - prijava obletnice društev 2025«, ter navedbo prijavitelja

**11. Odpiranje in obravnava prijav ter obveščanje o izboru:**

* odpiranje ponudb bo predvidoma 05.03.2025 in ni javno,
* ponudniki bodo o izidu razpisa obveščeni najkasneje v 30 dneh od dneva odpiranja ponudb,
* z izbranimi izvajalci bodo sklenjene pogodbe o sofinanciranju.

Datum: 03.02.2025

Številka: 410-0001/2025-2

**Leopold Pogačar**

**ŽUPAN**